Ilia

Ilia eller Elis (gresk Ηλεία) var et prefektur i Hellas i periferien Vest-Hellas. Hovedstaden i prefekturet er Pyrgos. Prefekturet ligger vest på Peloponnes. 

Kommuner

 Bykommune  YPES-kode  Sete (om forskjellig) Alifeira1701 KallitheaAmaliada1702Andravida1703Andritsaina1704 Olympia1705Figaleia 1720 Nea FigaleiaFoloi 1721 LalasGastouni1709 Iardanos1711VounargoKastro-Kyllini 1712 KylliniLampeia1713 Lasiona 1714 PanopouloLekhaina1715 Oleni 1722 KaratoulasPineia  1716SimopouloPyrgos1717 Skillounta1718KrestenaTragano1719 Vartholomio1706Volakas1708EpitalioVouprasia1707VardaZakharo1710

Geografi
Kysten av Elis har 120 km med sandstrender. Den lengste elven i prefekturet er Alfeios. Andre elver er Erymanthos. Elven Neda danner grensen mellom Elis og Messenia. 

I sør ligger fjellkjedene Movri (Μόβρη), Foloe, Divri (Δίβρί), Minthi (Μίνθη) og flere andre.

Elis grenser til Messenia i sør, Arkadia i sørøst og Akhaia i nordøst. Det joniske havet ligger i nord og vest. Øya Zakynthos ligger et stykke vest for Elis. 

Historie
I 776 f.Kr. ble de første olympiske lekene holdt i Olympia i Elis. Disse lekene varte inn i Romerriket og Østromerriket. På 200- og 300-tallet herjet gotere, slavere og vandaler i området. På 1000- til 1200-tallet bygget frankerne festningsverk i området for å hindre angrep fra nord. I 1205 ble fyrstedømmet Akhaia opprettet og Elis ble en del av dette de neste 256 årene. I 1460 ble fyrstedømmet og Elis erobret av Det osmanske riket. Tiden under osmanene varte fram til den greske selvstendighetskrigen i 1821, med korte avbrudd da Venezia erobret områder på Peloponnes. 

Elis ble først en del av det større prefekturet Akhaia-Elis. De ble skilt fra hverandre og kom sammen igjen, men siden 1934 har de vært fraskilt. 

I august 2007 ble Elis rammet av enorme skogbranner, som førte til flere titalls dødsfall og enorme miljømessige og økonomiske ødeleggelser. Totalt omkom 45 mennesker i prefekturet, men over 100 000 ble rammet på en eller annen måte. 3 500 ble hjemløse, 25 000 dyr døde og 8 500 hektar med skog brant ned, i tillegg til 2 300 hektar med jordbruksland.

 Kilder 
 Prefectures of Greece www.geogreece.gr

Kategori:Vest-Hellas

Kategori:Hellas' prefekturer